"Beer Run" กองถ่ายหนังต่างชาติเข้าพบ รมว.ท่องเที่ยวฯ มอบของที่ระลึกแทนความประทับใจ ในโอกาสถ่ายทำหนังในไทย
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ให้เกียรติต้อนรับ มร.โอลิเวอร์ อาคคามานน์ กรรมการผู้จัดการ บริษัท ลิฟวิ่ง ฟิล์ม จำกัด และคณะ  เนื่องในโอกาสมอบของที่ระลึกภาพพร้อมข้อเขียนและลายเซ็นของ มร.ปีเตอร์  ฟาร์เรลลี่ ผู้กำกับภาพยนตร์รางวัลออสการ์ สาขาภาพยนตร์ยอดเยี่ยมและสาขาบทภาพยนตร์ดั้งเดิมยอดเยี่ยม และเจ้าของรางวัลลูกโลกทองคำ สาขาบทภาพยนตร์ยอดเยี่ยม ในปี 2019 จากภาพยนตร์ เรื่อง "Green Book" ในฐานะผู้กำกับภาพยนตร์  เรื่อง "Beer Run" ที่มีความประทับใจหลังจากเข้ามาถ่ายทำภาพยนตร์ในประเทศไทย  ระหว่างวันที่ 13 กันยายน – 26 ตุลาคม 2564 ซึ่งเป็นการสร้างขวัญ กำลังใจและความเชื่อมั่นให้แก่ผู้ที่อยู่ในอุตสาหกรรมภาพยนตร์ของไทย อันจะก่อให้เกิดประโยชน์อย่างสูงแก่ประเทศไทยในอนาคต